นอกจากเมนูยอดฮิต ชิบูย่า โทสต์ และช็อกลาวาแล้ว วันนี้ขอแนะนำ คาลกิโคริ น้ำแข็งไส สไตล์ญี่ปุ่น มีให้เลือก 2 รส คือ ไมโล และสตรอเบอรี่ วันนี้มาลองชิม ไมโลค่ะ ถ้วยละ 215 บาท ถ้วยไม่เล็กไม่ใหญ่ แต่ให้มาพูนมากๆ กินได้ประมาณ 3-4 คนเลย 
เป็นน้ำแข็งรสนมปั่นมาแบบละเอียด ราดด้วยนมข้นที่ไม่หวานจัดเหมือนนมข้นทั่วไป แล้วโรยผงไมโลอีกที ด้านในสอดไส้ด้วยคิทแคทและขนมปังนุ่มๆ แถมนมข้นผสมไมโลมาให้ราดอีก เข้มข้นทุกอณู แต่รสชาติไม่หวานจัดนะคะ กินเพลินๆแป๊ปเดียวหมด
แต่...ถ้าใครสั่งเมนูนี้อาจจะต้องรอนานนิดนึงนะ เค้าบอกว่าเครื่องปั่นมีเครื่องเดียว แถมทำได้แค่ทีละถ้วย ><